# 12.04.21

**Коми Республика дасьтысьӧ бурмӧдан-мичмӧдан проектъяс вӧсна онлайн гӧлӧсуйтӧм кежлӧ**

Коми Республикаса Веськӧдлан котырӧн Юрнуӧдысьӧс Медводдза вежысь Игорь Булатов нуӧдіс Комиын бурмӧдан-мичмӧдан проектъяс вӧсна, кутшӧмъясӧс кутасны збыльмӧдны регионын 2022 воын, онлайн гӧлӧсуйтӧм котыртӧм серти ведомствокостса уджалан группалысь заседаниесӧ.

Республикаса олысьяс, кодъяслы тырис нин 14 арӧс, вермасны гӧлӧсуйтны мутасъяс вӧсна, кутшӧмъясӧс колӧ бурмӧдны-мичмӧдны 11.gorodsreda.ru сайт вылын. Объектъясыс, кутшӧмъяс вӧсна сетасны гӧлӧссӧ медуна йӧз, веськаласны локтан во вылӧ адреснӧй лыддьӧгӧ. Таво проектын участвуйтӧ Коми Республикаса 7 кар: Сыктывкар, Ухта, Усинск, Инта, Воркута, Печора, Сосногорск.

Гӧлӧсуйтны позяс косму тӧлысь 26 лунсянь ода-кора тӧлысь 30 лунӧдз.

«Миян мог – ас кадӧ юӧртны та йылысь олысьяслы, медым вермис гӧлӧсуйтны быд морт, вӧчны гӧгӧрвоанаӧн бурмӧдан-мичмӧдан мутасъяс, объектъяс да дизайн-проект бӧрйӧмсӧ. Федеральнӧй проектлысь сьӧмсӧ видзасны объектъяс вылӧ, кутшӧмъяс вӧсна сетасны гӧлӧссӧ медуна йӧз, та вӧсна юӧртны та йылысь колӧ став олысьлы», – юӧртіс заседание дырйи Игорь Булатов.

Комиын котыртасны онлайн гӧлӧсуйтӧм серти «веськыд йитӧд». Бӧрйӧм дырйи кутасны отсасьны волонтёръяс.

Игорь Булатов пуктіс Коми Республикаса олӧмӧ пӧртысь власьт органъяс, кар-районъяслӧн администрацияяс водзын гӧлӧсуйтӧмсӧ котыртӧм серти могъяс.

# 12.04.21

Республика Коми готовится в онлайн голосованию за проекты благоустройства

Первый заместитель Председателя Правительства Республики Коми Игорь Булатов провел заседание межведомственной рабочей группы по организации в Коми онлайн-голосования за проекты благоустройства, которые будут реализованы в регионе в 2022 году.

Жители республики, достигшие 14 лет, смогут проголосовать за территории, которые следует благоустроить, на сайте 11.gorodsreda.ru. Объекты, набравшие наибольшее число голосов, попадут в адресный перечень на следующий год. В этом году в проекте участвуют 7 городов Республики Коми: Сыктывкар, Ухта, Усинск, Инта, Воркута, Печора, Сосногорск.

Голосование пройдет с 26 апреля по 30 мая.

«Наша задача - обеспечить своевременное информирование всех жителей, доступность голосования, понятный и прозрачный выбор территорий, объектов и дизайн-проектов для благоустройства. Средства федерального проекта потратят на те объекты, которые наберут наибольшее число голосов граждан, поэтому знать о возможном участии должны все заинтересованные жители», - сказал на заседании Игорь Булатов.

В Коми будет организована горячая линия по онлайн голосованию. Для оказания содействия проведению отбора привлечен волонтерский корпус.

Игорь Булатов поставил перед органами исполнительной власти Республики Коми, задействованными в проекте, а также администрациями городов и районов ряд задач по организации голосования.

### **Пас лыд – 1238**

**Королева**